กรมศิลปากร อัญเชิญพระพุทธรูปศักดิ์สิทธิโบราณพุทธศิลป์นานาประเทศ 10 องค์ เปิดให้ประชาชนสักการะเพื่อความเป็นสิริมงคลเนื่องในเทศกาลปีใหม่ 2563
กรมศิลปากร อัญเชิญพระพุทธรูปศักดิ์สิทธิโบราณพุทธศิลป์นานาประเทศ 10 องค์ เปิดให้ประชาชนสักการะเพื่อความเป็นสิริมงคลเนื่องในเทศกาลปีใหม่ 2563นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีสักการะพระพุทธรูป ณ วังหน้า พระปฏิมาแห่งแผ่นดิน : พิพิธทศปฏิมาอารยศิลป์ ณ พระที่นั่งพุทไธสวรรย์ พิพิธภัณฑสถานแห่งชาติ พระนคร เนื่องในโอกาสขึ้นปีใหม่ พุทธศักราช 2563 ซึ่งกรมศิลปากร จัดขึ้นโดยอัญเชิญพระพุทธรูปมงคลโบราณมาประดิษฐานชั่วคราวให้ประชาชนได้กราบสักการบูชา เพื่อความเป็นสิริมงคลเนื่องในวาระแห่งการเริ่มต้นสู่ศักราชใหม่ โดยมีพระพุทธสิหิงค์พระพุทธปฏิมาสำคัญประจำพระราชวังบวรสถานมงคลที่ศักดิ์สิทธิ์และสำคัญของประเทศไทยเป็นประธาน พร้อมกับพระพุทธรูปพุทธศิลป์นานาประเทศ อีก 9 องค์ ได้แก่ พระพุทธรูปประทานอภัย ศิลปะอินเดีย  พระอมิตาภพุทธเจ้าศิลปะญี่ปุ่น พระพุทธรูปสมาธิ ศิลปะลังกา พระพุทธศากยมุนี ศิลปะจีน พระพุทธรูปทรงเครื่องมารวิชัย ศิลปะเมียนมา พระพุทธรูปมารวิชัย ศิลปะลาว พระพุทธศากยมุนี ศิลปะเวียดนามเหนือ พระพุทธรูปมารวิชัย สมัยมัณฑะเลย์ พระพุทธรูปทรงเครื่องมารวิชัย ศิลปะช่างเมืองพระตะบอง กัมพูชา เปิดให้สักการะ ได้ตั้งแต่บัดนี้ไปจนถึงวันที่ 5 มกราคม 2563 ระหว่างเวลา 09.00 น. - 16.00 น.